# ศิลปะสมัยกลาง

| ศิลปะยุคกลาง Medieval art |
| --- |
| ส่วนหนึ่งของ: ศิลปะตะวันตก |
|  งานโมเสกขนาดมหึมาแบบไบแซนไทน์ซึ่งเป็นงานที่แสดงถึงความสำเร็จของศิลปะยุคกลาง การตกแต่งในภาพอยู่ที่มอนริอาลในซิซิลีจากปลายคริสต์ศตวรรษที่ 12 |
| ประวัติศาสตร์ศิลปะ |
| ภูมิภาค | ยุโรป |
| เกี่ยวข้อง | ศิลปะไบแซนไทน์ ศิลปะเกาะ, ศิลปะไบแซนไทน์, ศิลปะเคลติก, ศิลปะนอร์ส |
| สมัยก่อนหน้า | ยุคโบราณตอนปลาย |
| สมัยต่อมา | ยุคฟื้นฟูศิลปวิทยา |
| ศิลปะตะวันตก |

ประติมากรรมโรมาเนสก์
**ศิลปะยุคกลาง** (อังกฤษ: *Medieval art*) “ศิลปะยุคกลาง” ในโลกตะวันตกครอบคลุมเนื้อหาทั้งทางเวลาและภูมิภาคที่ยืนยาวกว่า 1,000 ปีของประวัติศาสตร์ศิลปะของยุโรป ตะวันออกกลาง และ แอฟริกาเหนือ บริบทของศิลปะยุคกลางรวมขบวนการทางศิลปะและสมัยศิลปะที่สำคัญ ๆ ทั้งระดับชาติ ระดับท้องถิ่น ประเภทงาน การฟื้นฟู งานศิลปะ และ ศิลปินเอง

นักประวัติศาสตร์ศิลป์พยายามที่จะให้ความหมายและนิยามศิลปะยุคกลางออกเป็นสมัยและ ลักษณะแต่ก็ประสบกับปัญหา โดยทั่วไปแล้วก็จะรวมคริสเตียนยุคแรก ศิลปะสมัยการโยกย้ายถิ่นฐาน ศิลปะไบแซนไทน์ ศิลปะเกาะ ยุคก่อนโรมาเนสก์ and ศิลปะโรมาเนสก์ และศิลปะกอธิค และยังรวมไปถึงสมัยอื่นๆ อีกหลายสมัยภายในกลุ่มลักษณะนี้ นอกจากการแบ่งแยกลักษณะไปตามภูมิภาคแล้วลักษณะของสังคมโดยทั่วไปในช่วงนี้เป็นสังคมที่อยู่ในระหว่างการสร้างตนเองให้เป็นชาติเป็นวัฒนธรรม และจะมีลักษณะศิลปะที่เป็นเอกลักษณ์ของตนเอง เช่นศิลปะแองโกล-แซ็กซอน หรือ ศิลปะนอร์ส
งานศิลปะยุคกลางมีหลายรูปแบบแต่สิ่งที่ยังคงหลงเหลืออยู่ให้เห็นก็ได้แก่งานประติมากรรม หนังสือวิจิตร งานกระจกสี งานโลหะ และ งานโมเสกซึ่งเป็นงานที่มีความเป็นถาวรภาพมากกว่าจิตรกรรมฝาผนัง งานไม้ หรือ ผ้าและเครื่องแต่งกาย, รวมทั้งพรมแขวนผนัง

ศิลปะยุคกลางในยุโรปวิวัฒนาการมาจากต้นรากของธรรมเนียมนิยมทางศิลปะของจักรวรรดิโรมันรูปสัญลักษณ์คริสเตียนของสมัยคริสเตียนตอนต้น ลักษณะดังกล่าวมาผสมผสานกับวัฒนธรรมทางศิลปะของ “อนารยชน” จากทางตอนเหนือของยุโรปออกมาเป็นศิลปะอันมีคุณค่าที่เป็นงานศิลปะที่วางรากฐานของศิลปะของยุโรปต่อมา และอันที่จริงแล้วศิลปะยุคกลางก็คือประวัติศาสตร์ของปฏิกิริยาระหว่างองค์ประกอบของศิลปะคลาสสิก คริสเตียนตอนต้น และอนารยชน นอกไปจากลักษณะที่ออกจะเป็นทางการของศิลปะคลาสสิกแล้ว ก็เป็นธรรมเนียมนิยมในการสร้างงานที่แสดงสัจนิยมของสิ่งที่สร้างที่จะเห็นได้จากงานศิลปะไบแซนไทน์ตลอดยุคนี้ที่ยังคงมีเหลืออยู่ให้เห็น ขณะเดียวกันกับที่ทางตะวันตกดูจะผสานหรือบางครั้งก็จะเป็นการแข่งขันกับการแสดงออกที่เกิดขึ้นในศิลปะตะวันตก และ องค์ประกอบของการตกแต่งอันมีชีวิตจิตใจของทางตอนเหนือของยุโรป ศิลปะยุคกลางมาสิ้นสุดลงในยุคฟื้นฟูศิลปวิทยา ที่เป็นสมัยของการหวนกลับมาฟื้นฟูความเชี่ยวชาญและคุณค่าของศิลปะคลาสสิก จากนั้นศิลปะยุคกลางก็หมดความสำคัญลงและได้รับการดูแคลนต่อมาอีกหลายร้อยปี เมื่อมาถึงคริสต์ศตวรรษที่ 19 ศิลปะยุคกลางก็ได้รับการฟื้นฟูกันขึ้นมาอีกครั้งหนึ่ง และเห็นกันว่าเป็นสมัยศิลปะที่มีความรุ่งเรืองเป็นอันมากและเป็นพื้นฐานของการวิวัฒนาการของศิลปะตะวันตกต่อมา

## เครื่องดนตรีในยุคกลาง

สังคมในยุคกลางมีความประณีตและหรูหรามากขึ้น จากอิทธิพลของวัฒนธรรมต่างชาติที่หลากหลาย ดนตรีเป็นสิ่งสำคัญอย่างยิ่งยวดต่อผู้คนซึ่งดำรงชีวิตในสมัยกลาง โดยเฉพาะอย่ายิ่งพวกขุนนาง

ยุคกลางเป็นยุคของอัศวินผู้กล้าและสตรีที่สูงส่ง (อัศวินจะหลงรักและชื่นชมเจ้าหญิงผู้สูงศักดิ์ ยุคนี้จึงมีจินตาการแบบโรแมนติกนั่นเอง) และการมีความรักอันสูงส่งนั้นก็เป็นสิ่งที่สำคัญยิ่ง (หมายเหตุเหมือนข้างต้น จะพบมากในวรรณคดียุคแรกเริ่ม เช่น แบวูล์ฟ) สิ่งสำคัญสำหรับอัศวินไม่ใช่การต่อสู้เพียงเพื่อชัยชนะ แต่อัศวินยังต้องสามารถเล่นดนตรีและเต้นรำได้อีกด้วย นอกจากนี้ นักดนตรีในยุคกลางยังเป็นผู้เล่นเครื่องดนตรีต่าง ๆ ด้วยเช่นกัน อาจเป็นนักดนตรีเร่ร่อน หรือกวี

เครื่องดนตรียุคกลางที่เก่าแก่ที่สุดก็คือเสียงของมนุษย์ การเผยแผ่ศาสนาคริสต์ในยุคมืด (Dark Ages) และในช่วงต้นยุคกลาง (Middle Ages) ก่อให้เกิดบทสวด Hymns และบทเพลงทางโลกขึ้น โดยออร์แกนที่เล่นในโบสถ์ที่เก่าแก่ที่สุดย้อนกลับไปได้ถึงศตวรรษที่ 8(ค.ศ. 700-709) และเครื่องดนตรีในยุคกลางหลายชนิดก็เป็นต้นกำเนิดของเครื่องดนตรีสมัยใหม่

## อ้างอิง

## บรรณานุกรม

* Atroshenko, V. I.; Collins, Judith (1985), *The Origins of the Romanesque*, London: Lund Humphries, ISBN 085331487X
* Alexander, Jonathan (1992), *Medieval Illuminators and their Methods of Work*, New Haven: Yale University Press, ISBN 0300056893
* Backhouse, Janet; Turner, D. H.; Webster, Leslie, บ.ก. (1984), *The Golden Age of Anglo-Saxon Art, 966-1066*, British Museum Publications, ISBN 0714105325
* Beckwith, John (1964), *Early Medieval Art: Carolingian, Ottonian, Romanesque*, Thames & Hudson, ISBN 050020019X
* Calkins, Robert G. (1983), *Illuminated Books of the Middle Ages*, Ithaca, New York: Cornell University Press
* Calkins, Robert G. (1979), *Monuments of Medieval Art*, New York: Dutton, ISBN 0525475613
* Mâle, Emile (1913), *The Gothic Image , Religious Art in France of the Thirteen Century* (English trans. of 3rd ed.), London: Collins
* Campbell, Lorne (1998), *The Fifteenth Century Netherlandish Paintings*, National Gallery Catalogues (new series), New Haven: Yale University Press, ISBN 185709171X
* Cormack, Robin (1985), *Writing in Gold, Byzantine Society and its Icons*, London: George Philip, ISBN 0540010855
* Cormack, Robin (1997), *Painting the Soul; Icons, Death Masks and Shrouds*, London: Reaktion Books
* Dodwell, C. R. (1982), *Anglo-Saxon Art, A New Perspective*, Manchester: Manchester University Press, ISBN 071900926X (US edn. Cornell, 1985)
* Dodwell, C. R. (1993), *The Pictorial arts of the West, 800-1200*, New Haven: Yale University Press, ISBN 0300064934
* Henderson, George (1977) [1972], *Early Medieval Art* (rev. ed.), Harmondsworth: Penguin
* Hinks, Roger (1974) [1935], *Carolingian Art*, University of Michigan Press, ISBN 0472060716
* Honour, Hugh; Fleming, John (1982), "Honour", *A World History of Art*, London: Macmillan
* Kitzinger, Ernst (1955) [1940], *Early Medieval Art at the British Museum* (2nd ed.), British Museum
* Pächt, Otto (1986), *Book Illumination in the Middle Ages*, London: Harvey Miller, ISBN 0199210608
* Plummer, John (1964), *The Book of Hours of Catherine of Cleves*, New York: Pierpont Morgan Library
* Rice, David Talbot (1968), *Byzantine Art* (3rd ed.), Penguin Books
* Ross, Leslie (1996), *Medieval Art, a topical dictionary*, Greenwood Publishing Group, ISBN 0313293295
* Runciman, Steven (1975), *Byzantine Style and Civilization*, Baltimore: Penguin, ISBN 0140218270
* Schapiro, Meyer (1977), *Selected Papers, volume 2, Romanesque Art*, London: Chatto & Windus, ISBN 0701122390
* Schapiro, Meyer (1980), *Selected Papers, volume 3, Late Antique, Early Christian and Mediaeval Art*, London: Chatto & Windus, ISBN 0701125144
* Syndicus, Eduard (1962), *Early Christian Art*, London: Burns & Oates
* Weitzmann, Kurt; Chatzidakis, Manolis (1982), *The Icon*, London: Evans Brothers, ISBN 0237456451 (trans of Le Icone, Montadori 1981)
* Wilson, David M. (1984), *Anglo-Saxon Art: From The Seventh Century To The Norman Conquest*, Woodstock, NY: Overlook Press, ISBN 0879519762

## ดูเพิ่ม

* หนังสือวิจิตร
* ประวัติศาสตร์ศิลปะยุโรป
* ศิลปะตะวันตก
* ศิลปะไบแซนไทน์
* ศิลปะโรมาเนสก์
* ศิลปะแองโกล-แซ็กซอน
* ศิลปะไฮเบอร์โน-แซ็กซอน
* ศิลปะคาโรแล็งเชียง
* ศิลปะสมัยการโยกย้ายถิ่นฐาน
* ประติมานวิทยา
* จักรวรรดิไบแซนไทน์

## แหล่งข้อมูลอื่น

 วิกิมีเดียคอมมอนส์มีสื่อเกี่ยวกับ ศิลปะยุคกลาง

* Stones, Allison, *Images of Medieval Art and Architecture*, University of Pittsburgh, คลังข้อมูลเก่าเก็บจากแหล่งเดิมเมื่อ 2010-04-13, สืบค้นเมื่อ 2010-06-06
* Stones, Allison, *Glossary of Medieval Art and Architecture*, University of Pittsburgh